प्राक्टिकल एक्सन नेपाल,जल तथा मौसम विज्ञान विभाग र इसिमोड लगायतका विभिन्न सरकारी तथा गैरसरकारी संस्थाका प्राविधिक सहकार्यमा यी प्रतिवेदनहरु तयार भएको वातावरण मन्त्रालयले जनाएको छ । दुई दिनसम्म भएको कार्यक्रममा प्रस्तुत प्रतिवेदनले कृषि तथा खाद्य सुरक्षा, जलवायुजन्य विपद्, वन तथा जैविक विविधता, जनस्वास्थ्य, खानेपानी तथा सरसफाई, पर्यटन, प्राकृतिक तथा सांस्कृतिक सम्पदा, शहरी बस्ती तथा पूर्वाधार, जलस्रोत तथा ऊर्जा, लैङ्गिक तथा सीमान्तकृत समुदाय र जीविकोपार्जन तथा सुशासनमा जलवायु परिवर्तनबाट परेको प्रभावलाई उजागर गरेको छ ।
